**Zápisnica č. 6**

**zo zasadnutia obecného zastupiteľstva, ktoré sa konalo 04. 12. 2017**

**o 18:00 hod. na obecnom úrade v Malom Záluží**

**Program:**

1. **Privítanie, procedurálne záležitosti, schválenie návrhu programu schôdze**
2. **Kontrola uznesení**
3. **Stanovisko hlavného kontrolóra k rozpočtu na rok 2018**
4. **Schválenie návrhu rozpočtu na rok 2018**
5. **Plán kontrolnej činnosti na I. polrok 2018**
6. **Úprava rozpočtu podľa skutočného plnenia**
7. **Prečítanie návrhu textu do kroniky obce – p. H. Zedníková**
8. **Rôzne**

* **p. Bila - odkúpenie pozemku**
* **Schválenie účasti v RVC (Regionálne vzdelávacie centrum)**
* **Turistický oddiel Radošinka – dotácia 200,-- €**
* **OZ Radošinka – schválenie CLLD stratégie**
* **Informácia o podaných projektoch**

1. **Diskusia**
2. **Záver**
3. **Privítanie, procedurálne záležitosti, schválenie programu schôdze**

Zástupkyňa starostky p. Sochorová privítala prítomných a otvorila schôdzu.

Prítomní: podľa prezenčnej listiny, p. Fuska ospravedlnený

Zapisovateľka: p. Zábražná

Overovatelia zápisnice: p. Tupý, p. Sochorová

Návrh programu schôdze bol schválený bez pripomienok.

Hlasovanie: Za: 4 Proti: 0 Zdržal sa: 0

1. **Kontrola uznesení**

Všetky uznesenia z posledného zasadnutia OZ boli splnené.

1. **Stanovisko hlavného kontrolóra k rozpočtu na rok 2018**

Hlavný kontrolór obce Ing. Fúska prečítal stanovisko hlavného kontrolóra k rozpočtu na rok 2018. Odborné stanovisko k návrhu viacročného rozpočtu obce na roky 2018-2019 bolo spracované v súlade s § 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Hlavný kontrolór odporúča obecnému zastupiteľstvu v Malom Záluží predložený návrh rozpočtu na rok 2018, ktorý je navrhnutý ako vyrovnaný, schváliť. Obecné zastupiteľstvo zobralo stanovisko hlavného kontrolóra k rozpočtu na rok 2018 na vedomie.

1. **Schválenie návrhu rozpočtu na rok 2018**

Návrh rozpočtu obce na rok 2018 bol zverejnený na obecnej tabuli a na internetovej stránke obce. Rozpočet na rok 2018 bol pripravený ako vyrovnaný podľa predpokladanej skutočnosti na rok 2017. V čase spracovania návrhu rozpočtu na rok 2018 nebol ešte schválený zákon o štátnom rozpočte a nebola zverejnená prognóza podielových daní pre rok 2018 a výška zostatku na obecnom účte z roku 2017. Rozpočet bude treba upraviť v I. štvrťroku 2018 podľa výsledku hospodárenia za rok 2017 a výšky podielových daní pre rok 2018.

Obecné zastupiteľstvo návrh rozpočtu na rok 2018 jednohlasne schválilo a viacročný rozpočet na roky 2019 a 2020 zobrali členovia OZ na vedomie.

Hlasovanie: Za: 4 Proti: 0 Zdržal sa: 0

1. **Plán kontrolnej činnosti na I. polrok 2018**

Hlavný kontrolór obce predniesol plán kontrolnej činnosti na I. polrok 2018, ktorý bol zverejnený aj na obecnej tabuli a internetovej stránke obce a neboli k nemu žiadne pripomienky. Obecné zastupiteľstvo následnej plán kontrolnej činnosti na I. polrok 2018 jednohlasne schválilo.

Hlasovanie: Za: 4 Proti: 0 Zdržal sa: 0

1. **Úprava rozpočtu podľa skutočného plnenia**

V ďalšom bode bolo zastupiteľstvo oboznámené s tým, že v mesiaci december bude treba vykonať úpravu rozpočtu podľa skutočného plnenia príjmov a výdavkov. Následne úpravu rozpočtu podľa predbežného plnenia poslanci jednohlasne schválili.

Hlasovanie: Za: 4 Proti: 0 Zdržal sa: 0

1. **Prečítanie návrhu textu do kroniky obce**

Kronikárka obce p. Zedníková pripravila návrh textu do kroniky za rok 2015 a 2016, ktorý prečítala. Podľa platných inštrukcií pre písanie kroniky má text obsahovať aj prehľad celosvetového diania a podrobné záznamy zo zasadnutí obecného zastupiteľstva. Je v právomoci členov zastupiteľstva rozhodnúť o rozsahu týchto informácií. Poslanci po krátkej diskusii rozhodli, že tieto informácie budeme do kroniky uvádzať len stručne. Čo sa týka záznamov zo schôdzí – zápisnice aj uznesenia sú zverejňované na stránke obce. V tomto zmysle sa  obecné zastupiteľstvo k textom vyjadrilo a následne schválilo text zápisu do kroniky obce.

Hlasovanie: Za: 4 Proti: 0 Zdržal sa: 0

1. **Rôzne**

**p. Bila – odkúpenie pozemku**

Gabriel Bila podal žiadosť o odpredaj obecného pozemku parcelné číslo 950/101 v celkovej výmere 4430 m2. Ide o časť pozemku s výmerou približne 300 – 350 m2, ktorá sa nachádza za záhradou domu č. 158, ktorého je vlastníkom. Presná výmera časti pozemku bude určená po vyhotovení geometrického plánu. Poslanci zhodnotili situáciu, kde sa pozemok nachádza a schválili budúci zámer odpredaja časti obecného pozemku parcelné číslo 950/101.

Hlasovanie: Za: 4 Proti: 0 Zdržal sa: 0

**Schválenie účasti v RVC (Regionálne vzdelávacie centrum)**

Obec je už dlhodobo členom Regionálneho vzdelávacieho centra samosprávy v Nitre. Je potrebné potvrdiť, či obec aj naďalej zostane členom RVC. Obecné zastupiteľstvo schválilo pokračovať v členstve v RVC.

Hlasovanie: Za: 4 Proti: 0 Zdržal sa: 0

**Turistický oddiel Radošinka – dotácia 200,- €**

Klub slovenských turistov Radošinka požiadal obec o finančný príspevok na svoju činnosť v roku 2018 vo výške 200,- €. Po krátkej diskusii bola navrhnutá suma na finančný príspevok 75,- €, ktorá bola nakoniec schválená. Táto suma nebude vyplatená v hotovosti, ale bude preplatený účet za nákup potrebného materiálu.

Hlasovanie: Za: 3 Proti: 0 Zdržal sa: 1

**OZ Radošinka – schválenie CLLD stratégie**

P. Sochorová sa zúčastnila stretnutia predsedníctva OZ Radošinka a informovala obecné zastupiteľstvo o schválení CLLD stratégia (Stratégia miestneho rozvoja vedeného komunitou) OZ Radošinka. V rámci implementácie stratégie bude možné použiť finančné prostriedky, ktoré dostane naša obec na opravu obecného mosta cez potok.

Ďalej informovala poslancov o vydaní učebnice regionálnej geografie – o obciach mikroregiónu Radošinka.

**Informácia o podaných projektoch**

Do konca novembra boli odovzdané dve žiadosti o nenávratný finančný príspevok z Programu rozvoja vidieka opatrenie 7. podopatrenie 7.4.Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry na Rekonštrukciu bývalej administratívnej budovy na spolkovú a komunitnú činnosť v obci Malé Zálužie a na Zvýšenie bezpečnosti a prevencie proti vandalizmu na verejných priestoroch v obci Malé Zálužie – verejné osvetlenie – oprava a rozšírenie a kamerový systém.

1. **Diskusia**

- Pán Novotný informoval poslancov, že v decembri sa uskutoční výročná schôdza DHZ sa  
 uskutoční 3. februára 2018 a majáles sa uskutoční 19. mája 2018 – sála KD

- V piatok 8. decembra sa uskutoční beseda s MUDr. Annou Líškovou na tému Prevencia proti chorobám a zdravý životný štýl, ktorú organizuje Jednota dôchodcov v Malom Záluží.

1. **Záver**

Zástupkyňa starostky p. Sochorová predniesla návrh uznesenia zo schôdze OZ, ktorý bol schválený a na záver poďakovala všetkým prítomným za účasť.

V Malom Záluží, 05.12.2017

Zapisovateľka: Zuzana Zábražná ....................................................

Overovatelia zápisnice: Ján Tupý ....................................................

Mahuliena Sochorová ....................................................